BHC e abetse badiri ba Prisons matlo
Ene yare bosheng ba BHC ba abela badiri ba lephata la Magolegwa matlo a tlhwatlhwa ya P6.1 million kwa Baines drift. Seo se builwe ke mogolwane mo lekalaneng la tsa go tshwantsatsa kago ya matlo a BHC Rre Stephen Bolebano. A re tshimologo ya lefelo laBaines Drift e ne e le moraka, mme a supa fa tshwaragano ya BHC le ba lephatala magolegwa e le botlhokwa mo setshabeng. A re ba BHC ba simolotse thulaganyo ya go agela badiri balephata la magolegwa ka ngwaga wa 2014, mme ba kopana le dikgwetlho di akaretsa Rre Bolebano o tlhalositse fa ba gwetlhilwe ke gore badiribao ba ne ba na le letlhoko la boroko, a tlatsa ka gore go ne go se motlhofo goaga matlo ao, ka jaana fa ba aga go ne go sena batho mo kgaolong eo, ka ba neba ba tsaya badiri ba nakwana kwa mafelong a Bobonong,Selebi Phikwe le Palapye. O tlhalositse fa ba agile matlo a ferabobedi kwa BainesDrift, mme ba ya go tswelela ba aga a mangwe mo mafelong a mangwe. O ne a tswelela a tlhalosa fa BHC e agile a le supa kwaGaborone kwa Block 7 ba boa ba agaa mangwe gone kwa Gaborone a le lesome, Francistown ba agile matlo a matlhatlaganyane fa kwa Mahalapye le gone ba agile a ferabongwe, mme mobogaufing ba tlaa a bula semmuso. O tlhalositse fa ba ne ba thapile kompone ya leina la 247 yaga Rre Motsamai Shanzinza go aga matlo a Baines Drift. A re rre yoo o agilematlo ao ka botswa pelo jo bo kgatlhisang e le motho wa Motswana a sakgaramediwe mo tirong ya gagwe. E ne ya re mothusa mogolwane wa lephata la magolegwa wakgaolo ya bokone Rre Oageng Diseko a amogela baeng a tlhalosa fa BHC e dirilebontle le botsalano gore lephata la bone le nne kwa godimo bogolo jang mobadiring ba bone. Mookamela lephata la Magolegwa mo Botswana Rre SilenceMotlalekgosi a re maikaelelo ke go agela badiri ba bone matlo amatlhatlaganyane, gore ba nne le kgatlhego ya go tla mo dikgaolong, ba seka baganelela kwa ditoropong. O ne a supa fa dilo di le tharo tse di jaaka kgololosego,tshireletso le go tshela sentle bogolo jang le baagisani le go kopanela borokodi le botlhokwa. Rre Motlalekgosi a re go le gantsi bana ba golela kwaditoropong, bakeng la letlhoko la boroko. O supile fa lephata la bone le tlaa leka bojotlhe go agelabadiri ba bone matlo a boroko mo mafelong a Kasane,Tsabong, Baines Drift leLetlhakane. Le gore kwa bofelong lefelo la Baines Drift le kgatlhise ka goitemela merogo le maungo le tse di kgabisang lefelo leo. O ne a rotloetsa badiri go tlhokomela matlo a ba a agetswengle go dirisana le ba sepodise ka ba mo lefelong le lengwefela ka jalo go kadira gore tiro ya bone e nne bonolo. Mogolwane wa magolegwa kwa Baines Drift Rre Oletile Nfanyaneo tlhalositse fa a na le badiri ba le masome a mararo le boraro le magolegwa ale masome a supa le boferabobedi. E ne ya re mothusa mogolwane wa lephata la magolegwa MmeTaduma Christmas a a fa malebogo a supa fa lefelo la Baines Drift e ne e lesekgwa fela mo dingwageng tse di fetileng, fa mo nakong eno e le bontle jobotsabakelang. BOKHUTLO